Jelaskan Kisah Lagenda dari Maharaja Annei dalam bahasa melayu

Para sarjana moden mempersoalkan tentang kewujudan sekurang-kurangnya sembilan maharaja yang terawal. Keturunan Maharaja Annei iaitu, Maharaja Sujin merupakan maharaja pertama yang diakui kewujudannya.  Nama Annei-tennō diberikan kepada beliau sebagai nama postumus atau nama kematian oleh generasi kemudian.

Maharaja Annei dianggap oleh ahli sejarawan sebagai "maharaja lagenda" dan informasi tentang beliau amat sedikit. Terlalu sedikit bahan yang ada untuk kajian yang lebih lanjut.  Maharaja Kimmei (509?–571 AD), iaitu maharaja ke 29, merupakan maharaja yang pertama yang dapat disahkan tarikhnya oleh penulisan sejarah kontemporari. Walaubagaimanapun, kebiasaanya nama dan tarikh maharaja-maharaja terawal yang tidak dapat dipastikan dianggap "tradisional" sehingga zaman pemerintahan Maharaja Kammu (737–806), maharaja ke 50 Dinasti Yamato.

Hanya nama beliau dan susur galurnya sahaja direkodkan didalam Kojiki dan Nihonshoki. Orang Jepun menerima sejarah kewujudannya dan tempat pamakaman atau Imperial misasagi beliau sekarang dalam proses senggaraan. Walaubagaimanapun, tidak wujud sebarang rekod kontemporari untuk memastikan bahawa beliau sebenarnya pernah memerintah. Beliau merupakan maharaja kedua daripada lapan maharaja tanpa sebarang lagenda yang mempunyai kaitan dengan mereka, juga dikenali sebagai .

Maharaja Annei ialah sama ada anak sulung atau anak tunggal Maharaja Suizei.  Sebelum beliau menaiki takhta, beliau dikenali sebagai Putera Shikitsu-hiko Tamatemi.

Jien merekodkan bahawa beliau memerintah dari istana Ukena-no-miya dekat Katashiro di Kawachi, kemudiannya juga dikenali sebagai Wilayah Yamato.

Nama postumus maharaja ini secara terjemahannya bermaksud "stabil kesejahteraan". Ianya tidak dapat dipertikaikan bahawa identifikasi ini berbentuk China dan mempunyai implikasi Buddha, yang mana nama tersebut dibuat supaya lebih teratur; kemungkinan pada waktu dimana lagenda tentang asal-usul Dinasti Yamato disusun sebagai rekod peristiwa yang dikenali sebagai Kojiki, beberapa abad selepas kematian Maharaja Annei.

Tempat sebenar makam Maharaja Annei masih belum dapat dikenalpasti. Secara tradisinya, tempat pemakaman maharaja ini adalah di tempat suci memorial Shinto (misasagi) di Nara.

Agensi Kerabat Diraja Imperial menamai lokasi ini sebagai makam Maharaja Annei. Nama rasminya ialah Unebi-yama no hitsujisaru Mihodo no i no e no  no misasagi.